Môžem užívať D vitamín od Dr. Max 2000 IU, ak som v 1. trimestri?
Mám kovid a lekárka mi odporučila mimoiné aj D vitamín. Až po kúpe som si prečítala, že nie je vhodný pre tehotné.
Dobrý deň
Ďakujeme za Vašu otázku
Vitamín D je v tehotenstve dôležitý pre zdravie matky aj plodu. Jeho dostatočný prísun podporuje správny vývoj kostí, zubov a imunitného systému. Tehotným sa odporúča užívať doplnok vitamínu D približne 400 IU-1000IU denne. Keďže výrobca výživového doplnku Dr.Max Vitamín D 2000 IU neodporúča jeho užívanie počas tehotenstva, odporúčam Vám výživový doplnok, ktorý obsahuje menšie množstvo vitamínu D napríklad
Dr.Max Vitamín D 1000 I.U.
Tento výživový doplnok je vhodné užívať počas akútne prebiehajúceho ochorenia, potom je vhodné užívať vitamíny určené pre tehotné. V prípade, že užívate aj výživový doplnok určený pre tehotné počas 1. trimestra tehotenstva, je potrebné skontrolovať, či aj tento výživový doplnok neobsahuje vitamín D.
V prípade dlhodobého užívania výživového doplnku s vyšším obsahom vitamínu D, odporúčam jeho užívanie konzultovať s gynekológom.
Prajem pekný zvyšok dňa
S pozdravom,
PharmDr. Lucia Kubáňová